**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2017.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2017. november 29-én 17 óra 30 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Gyenge András

Szórád Zoltán

Tima Zoltán Ferenc

képviselők

**Távol van**:

**Tanácskozási joggal jelen van:** Novák Edit aljegyző

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**62/2017.(XI.29.) önkormányzati határozat**

Nagyacsád Község Önkormányzatának képviselő-testülete 2017. november 29-i ülésének napirendjét az alábbiak szerint határozza meg:

1. Nagyacsád község Önkormányzat…./2017. (…) önkormányzati rendelete a pénzbeli és természetbeni támogatásokról szóló 4/2015. (II.26.) önkormányzati rendelet módosításáról

Előadó:polgármester

1. Nagyacsád Község Önkormányzat …../2017.(…) önkormányzat rendelete a helyi adókról szóló 7/2011.(VIII.5.) önkormányzati rendelet módosításáról

Előadó:polgármester

1. Vegyes ügyek

Előadó:polgármester

1. Hatósági ügyek

Előadó: polgármester

**Napirendek tárgyalása:**

**1)Nagyacsád község Önkormányzat…./2017. (…) önkormányzati rendelete a pénzbeli és természetbeni támogatásokról szóló 4/2015. (II.26.) önkormányzati rendelet módosításáról**

**Előadó:polgármester**

Szalóky Nándor polgármester elmondja, hogy a rendeletben az időseknek 10.000.- ft támogatás van december hónapra, és kapnak a gyerekek is. A szociális keret most kevesebb, javasolja, hogy az idősek 5.000.- Ft-ot kapjanak készpénzben, a gyerekek meg úgy is kaptak beiskolázási támogatást, a decemberit helyezzük hatályon kívül.

Szakács Balázsné alpolgármester megkérdezi, hogy elég rá a keret?

Szalóky Nándor polgármester elmondja, hogy 109 fő 65 év feletti lakos van, így is hozzá kell tenni.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő rendeletet alkotja:

**11/2017.(XI.30.) önkormányzati rendelete**

## Nagyacsád község Önkormányzat Képviselő-testülete úgy döntött, hogy a pénzbeli és természetbeni támogatásokról és az ezzel kapcsolatos eljárási szabályokról 4/2015.(II.26.) önkormányzati rendelet módosításáról szóló fenti számú rendeletét az előterjesztésben foglaltaknak megfelelően megalkotja.

**2)Nagyacsád Község Önkormányzat …../2017.(…) önkormányzat rendelete a helyi adókról szóló 7/2011.(VIII.5.) önkormányzati rendelet módosításáról**

**Előadó:polgármester**

Szalóky Nándor polgármester elmondja, hogy az előterjesztés részletesen tartalmazza a módosítást. Ismerteti a tartalmát.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő rendeletet alkotja:

**12/2017.(XI.30.) önkormányzati rendelete**

## Nagyacsád község Önkormányzat Képviselő-testülete úgy döntött, hogy a helyi adókról szóló 7/2011.(VIII.5.) önkormányzati rendelet módosításáról szóló fenti számú rendeletét az előterjesztésben foglaltaknak megfelelően megalkotja.

**3)Vegyes ügyek**

**Előadó:polgármester**

Szalóky Nándor polgármester elmondja, hogy közútkezelői hozzájárulás kérés érkezett a Nagyacsád, Rákóczi u. 20 (347 hrsz) ingatlan vízbekötése tárgyában. Nem bontják az utat, ami jó hír, mert most lett aszfaltozva. Átfúrják az út alatt. Javasolja a közútkezelői hozzájárulás megadását.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**63/2017.(X.25.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Nagyacsád, Rákóczi u. 20. (347. hrsz) ingatlan vonatkozásában a benyújtott dokumentumoknak megfelelő vízbekötéséhez a közútkezelői hozzájárulást megadja.

Felelős: polgármester

Határidő: azonnal

Megkérdezi, hogy van-e még kérdés, hozzászólás?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2017. november 29-i nyilvános ülést 17 óra 45 perckor berekeszti, és zárt ülés keretében folytatja tovább.

K.m.f.

**Szalóky Nándor Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**